text: Til middag hos "Spørg Frode"
  27 september 2010 kl. 08.33
  Frode Munksgaard bevæger sig i aften væk fra antikviteter og ind i den gastronomiske verden.
  Hvis man skal spørge Frode Munksgaard om noget i aften, bliver det om mad. TVSYD's egen Frode Munksgaard fra "Spørg Frode" træder nemlig uden for sine vante rammer. 
  Han skal lave mad i tv-serien "4-stjerners middag", som ruller over skærmen på Kanal 5 klokken 19.00 i aften.
   
  Her skal han på bedste vis servere en tre-retters menu for tre andre kendte danskere.
  Han får besøg af havemanden Stig Lauritsen, tapetmanden Jannik Martensen-Larsen og indretningsmanden John Zoffmann.
  Om hans kendskab til antikviteter kan hjælpe ham i sin madlavningskunst, kommer an på en prøve.
  